b'\n_START_ARTICLE_\nMirko Bla\xc5\xbeina\n_START_SECTION_\n\xc5\xbdivljenjepis\n_START_PARAGRAPH_\nMirko Bla\xc5\xbeina se je rodil 18. februarja 1925 v Gorici, v de\xc5\xbeeli Furlanija Julijska krajina, v tedanji Kraljevini Italiji. Leta 1933 je skupaj s star\xc5\xa1i emigriral v Argentino._NEWLINE_Kot otrok je \xc5\xbeivel v Buenos Airesu, v bli\xc5\xbeini klavnic in na ulici se je kmalu seznanil s \xc5\xa1portom, saj se je ukvarjal s ko\xc5\xa1arko in nogometom. Z nogometom se je za\xc4\x8del ukvarjati v klubu Albari\xc3\xb1o, s 16 leti pa je \xc5\xa1el v klub San Lorenzo de Almagro. Igral je na polo\xc5\xbeaju vratarja in je debitiral 26. septembra 1943. Zadnje sre\xc4\x8danje je odigral leta 1962 v mo\xc5\xa1tvu Club Atl\xc3\xa9tico San Telmo. V tem klubu je deloval tudi kot trener._NEWLINE_Po nogometni upokojitvi se je pre\xc5\xbeivljal kot avtomehanik, taksist, mesar. Imel je tudi lastno restavracijo. Umrl je na svoj osemdeseti rojstni dan v Buenos Airesu.'